Pr Liisa-Ly Pakosta

Justiits- ja digiminister

15.04.2025

**Kirjalikud jätkuküsimused seoses haldusjärelevalve mitteteostamisega**

Lugupeetud pr Pakosta

Tänan Teid vastuse eest minu küsimustele 14.03.2025.

Paraku põhjustasid Teie vastused uusi küsimusi, millele palun lähtudes Riigikogu kodu- ja töökorra seaduse paragrahvist 147 järgnevalt vastata:

1. Te kirjutate: *“Otsuse nr 238 punkti 1 sõnastus viitab sellele, nagu otsustaks volikogu otsuse alusel kohustuse võtmise linnavalitsus. Samas nähtub ministeeriumi hinnangul siiski otsusest tervikuna, et volikogu tegelikuks tahteks on vaid teenuse ostmise perioodi muutmise otsustamine, mitte volituse andmine linnavalitsusele lepingu muude tingimuste muutmise otsustamiseks.”* Palun selgitage ja põhjendage, mille alusel on ministeerium oma eelmainitud hinnangu kujundanud?
2. Te kirjutate: *“Ministeeriumile teadaolevatest dokumentidest nähtub, et sellisena on nii volikogu kui linnavalitsus tõlgendanud ka volikogu eelmist otsust teenuse ostmise perioodi muutmiseks (26.08.2021 otsus nr 244 „Loa andmine varaliste kohustuste võtmiseks“).”* Palun saata mulle need teadaolevad dokumendid ja selgitada, miks neist nähtub, et *“sellisena on nii volikogu kui linnavalitsus tõlgendanud ka volikogu eelmist otsust teenuse ostmise perioodi muutmiseks (26.08.2021 otsus nr 244 „Loa andmine varaliste kohustuste võtmiseks“)*? Üksiti märgin, et mina volikogu liikmena ei ole sellisest tõlgendusest teadlik ega ole ka otsust niimoodi tõlgendanud.

Lugupidamisega,

Helir-Valdor Seeder

Riigikogu liige